stanford-oval/wikipedia huggingface dataset:
לטרל ספריוול
קריירת משחק > מינסוטה טימברוולבס

בסיום עונת 2002/2003 נשלח ספריוול למינסוטה טימברוולבס כחלק מטרייד עם פילדלפיה 76' ואטלנטה הוקס, במסגרתו הועברו טרל ברנדון (ממינסוטה לאטלנטה), גלן רובינסון (מאטלנטה לפילדלפיה) וקית' ואן הורן (מפילדלפיה לניו יורק). בעונתו הראשונה במינסוטה קלע 16.8 נקודות למשחק, ולצד קווין גארנט וסם קאסל הוביל את הקבוצה למאזן העונה הסדירה הטוב בתולדות הטימברוולבס, 58-24, שהציב אותה כמובילת האזור המערבי. בשתי הסדרות הראשונות של פלייאוף 2004 גברו הטימברוולבס על דנוור נאגטס (4-1) וסקרמנטו קינגס (4-3), בדרכם לסדרת גמר המערב הראשונה בתולדות הקבוצה. בגמר המערב התמודדה מינסוטה מול לוס אנג'לס לייקרס של שאקיל אוניל, קובי בראיינט, קארל מלון וגארי פייטון, והפסידה לה בתוצאה 4-2. לאורך סדרת הגמר רשם ספריוול ממוצעים של 20.8 נקודות, 4.0 ריבאונדים ו-5.0 אסיסטים למשחק.
בפגרת המשחקים שלפני עונת 2004/2005, שהייתה האחרונה בחוזה הנוכחי שלו, הציעה מינסוטה לספריוול להאריך את חוזהו בקבוצה ל-3 עונות נוספות עבור 21 מיליון דולר. השחקן נפגע כביכול מההצעה הנמוכה, ודחה אותה בטענה שיש לו משפחה להאכיל. לדבריו, אם הקבוצה לא תציע לו חוזה גבוה יותר - ילדיו יאלצו בקרוב להופיע בפרסומות צדקה למען נזקקים. התבטאות זו עוררה הן לעג והן כעס כלפי השחקן, שהרוויח לאורך קריירת המשחק שלו מעל 100 מיליון דולר. בעונת 2004/2005 עצמה, שהייתה האחרונה בחוזהו הקודם, הציג ספריוול את עונתו הגרועה בקריירה כשקלע 12.8 נקודות למשחק בלבד.
לקראת עונת 2005/2006 ובמהלכה קיבל הצעות חוזה מהנאגטס, קאבלירס, רוקטס, לייקרס, מאבריקס וספרס, אך נותר ללא קבוצה לאורך כל העונה. בנובמבר 2006 הודיע רשמית על פרישה ממשחק, בגיל 36.
חיים אישיים

בשנת 2007 נפרד ספריוול מבת זוגו ואם ילדיו, שתבעה ממנו פיצויים בסך 200 מיליון דולר, ובשנים הבאות איבד כמעט את כל כספו. ביולי 2015 דווח כי נכסיו מוערכים בכ-50,000 דולר.
הערות שוליים

1 2  על מקרה החניקה וההשלכות שלו, באתר espn.com
↑  סטטיסטיקות הקריירה של ספריוול, באתר basketball-reference.com
↑  סטטיסטיקות המכללות של ספריוול, באתר sports-reference.com
↑  רשימת הנבחרים בדראפט 1992, באתר basketball-reference.com
↑  ספריוול נשלח בטרייד לני יורק ניקס, באתר cbsnews.com
↑  סטטיסטיקות סדרת גמר ה-NBA‏ 1999, באתר basketball-reference.com
↑  ספריוול חותם על הארכת חוזה בניקס, באתר nydailynews.com
↑  דוח המשחק בין הניקס לקליפרס, באתר basketball-reference.com
↑  ספריוול נשלח בטרייד למינסוטה טימברוולבס, באתר הרשמי של הקבוצה
↑  נתוני סדרת גמר המערב 2004, באתר basketball-reference.com
1 2  ספריוול יורד מנכסיו, באתר financialjuneteenth.com
↑  דף השחקן, באתר realgm.com
לטרנה מגיקה

| --- | --- |

 מידע כללי
 סוג:  להקת תיאטרון, חברת תיאטרון 
 שימוש:  תיאטרון מולטימדיה
 כתובת:  רחוב נארודני 4, רובע נובה מסטו
 מיקום:  פראג
 מדינה:  צ'כיה
 בעלים:  ממלכתי - מנהל: ראדים ויזווארי
 הקמה ובנייה
 תקופת הבנייה:  1977 צמוד ל"במה החדשה" של התיאטרון הלאומי (התיאטרון פעל החל משנת 1958 בבניין "אדריה", בככר יונגמן) – 1983
 תאריך פתיחה רשמי:  1958 
 אדריכל:  קארל פראגר
 סגנון אדריכלי:  מודרני
 קואורדינטות:  50°04′52″N 14°24′52″E﻿ / ﻿50.08115556°N 14.41436944°E﻿ / 50.08115556; 14.41436944
  (למפת פראג מוגדלת) לטרנה מגיקה(למפת פראג רגילה) לטרנה מגיקה
 
שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
|  נתונים כלליים |
| --- | --- |
 מייסדים:  אלפרד ראדוק, יוזף סבובודה, אמיל ראדוק
 תקופת הפעילות:  1958 - בבניין אדריה, ככר יונגמן – הווה
 מיקום המטה:  פראג 
 קואורדינטות:  50°04′52″N 14°24′52″E﻿ / ﻿50.08115556°N 14.41436944°E﻿ / 50.08115556; 14.41436944 
 ענפי תעשייה:  תרבות ואמנות 
 אנשי מפתח:  מילוש פורמן
  
 he
 
לטרנה מגיקה (בצ'כית לפי לטינית: Laterna magika - "פנס הקסם") הוא תיאטרון אוונגרדי בפראג, בירת צ'כיה, הממוקם ברחוב נארודני 4 צמוד לבניין "הבמה החדשה" של התיאטרון הלאומי.
הוא משלב פעלולים אור-קוליים, משחקי תאורה מתוחכמים, פנטומימה, משחק תיאטרון כולל "תיאטרון בשחור", שירה, קולנוע, קולאז'ים מוזיקליים, ריקודים ובלט, אקרובטיקה וקרקסנות. צורת תיאטרון זו הוצגה לראשונה על ידי אלפרד ראדוק ושותפיו בתערוכה העולמית של בריסל בשנת 1958 ("אקספו 58") ומאוחר יותר בתערוכה העולמית של מונטיראול בשנת 1967 ("אקספו 67").
המיזם נוצר כתוכנית ייצוגית תרבותית-תעמולתית של צ'כוסלובקיה עבור "אקספו 59" וזכה ב-1958 וכן ב-1967 להצלחה גדולה.
על בסיס המיזם הוקם בשנת 1959 לפי אותם העקרונות בית התיאטרון "לטרנה מגיקה" שמוקם בבניין "אדריה" בככר יונגמן בפראג על יד התיאטרון הלאומי.
עם המופעים שהוצגו בו נמנו "הקרקס הפלאים", "אודיסאוס", "מינוטאורוס", "כרמינה בוראנה", "קזנובה", "חידה".
תיאטרון לטרנה מגיקה - החזית
היסטוריה

"לטרנה מגיקה" נחשב על ידי רבים כתיאטרון מולטימדיה ראשון בעולם. הוא הוקם כתוכנית תרבותית ייצוגית של הרפובליקה הצ'כוסלובקית בביתנה בתערוכה העולמית בבריסל בשנת 1958 שמשכה מספר רב של צופים. כעבור זמן קצר הוזמנה הלהקה במדינות רבות: ברית המועצות, הרפובליקה הערבית המאוחדת (סוריה ומצרים), ארצות הברית, בריטניה, צרפת, הולנד, בלגיה, אוסטריה, ספרד וישראל.
באופן רשמי הוקם עבורם בית התיאטרון ב-9 במאי 1959 כלהקה עצמאית של התיאטרון הלאומי בבניין "אדריה" שבככר יונגמן בפראג, סמוך לתיאטרון הלאומי.
הלהקה לא מבצעת מחזות תיאטרון מוכרים אלא מופעי תיאטרון מולטימדיה לרוב ללא מילים, שנוצרו במיוחד בשבילה עם דגש על פנטומימה, ריקוד, מוזיקה, קרקסנות ו"תיאטרון בשחור" הידוע מן המסורת הצ'כית.
השיטה הראשיתית של הלהקה - האינטראקציה בין הקרנת סרטים ופעילות דרמטית חיה - תוגברה במהלך השנים בטכנולוגיות חדשות, כמו הקרנה דיגיטלית של מיצגים, צורות מדיה חדשות, כולל תכנות ממוחשב בזמן אמיתי .
מופע הדגל של הלהקה היה לאורך השנים "הקרקס הפלאים" שהוצג בבכורה בשנת 1977, הוצג תכופות ברחבי מרכז אירופה, ונשאר עד היום ברפרטואר של התיאטרון.
היסטוריה > התוכנית המקורית ב"אקספו 1958"

תוכנית זו הוצגה בתערוכה העולמית בבריסל בין 17 באפריל ל-19 בנובמבר 1958 .יוזמיה היו הבמאי אלפרד ראדוק ומעצב הבמה יוזף סבובודה. יוצרים אחרים שהשתתפו בה היו המפיק ירוסלב סטרנסקי, מעצב התפאורות מילוש פורמן, לימים במאי קולנוע ידוע, מנהלי הבמה ולדימיר סוויטאצ'ק ויאן רוחאץ', הכוראוגרף ייז'י נמצ'ק, מעצבת התלבושות ארנה וסלה, השחקניות זדנקה פרוחאזקובה, סילביה דניצ'קובה וולנטינה טילובה, הרקדנים ירמילה מנשינגרובה, נדיה בלז'יצ'קובה, איווטה פשקובה, אווה פוסלושנה, מירוסלבה קורה וולסטימיל אילק, וחברים אחרים בלהקת התיאטרון הלאומי של פראג.
התוכנית כללה קטעים אינדיבידואליים מחוברים בקטעי הנחיה מוקלטים מראש בשפות שונות ושהוקרנו על מסכים תוך אינטראקציה עם מופעיה של שחקנית על הבמה. היא שילבה גם קטעי מוזיקה, ריקוד ומשחק בימתי.
הרפרטואר כיום

הקרקס הנפלא
קוקטייל 012 - המיטב
כמה שאני יכול לראות
התנועה האנושית
המסעות היוצאים מן הכלל של ז'ול ורן
הנסיך הקטן
מופעי בכורה של לטרנה מגיקה

| שם | בכורה |
| --- | --- |
Expo 58: 26 במאי 1958
Expo 58: 9 במאי 1959
Laterna magika II / תוכנית סיור: לנינגרד, 5 בדצמבר 1960
סיפורי הופמן: 4 בספטמבר 1962
וריאציות: 9 ביוני 1963
וריאציות 66: 27 במאי 1966
Expo 67: מונטריאול, אפריל - אוקטובר 1967
רוויו מן הקופסה: 25 במרץ 1968
קרנבל בפראג: 30 במאי 1974
אהבה בצבעי קרנבל: 10 באפריל 1975
האגדה שאבדה: 10 באוקטובר 1975
קרקס הפלאים: 15 באפריל 1977
מלכת השלג: 27 בספטמבר 1979
חזרה לילית: 5 בפברואר 1981
יום אחד בפראג: 28 באוקטובר 1982
הנזיר השחור: 3 בנובמבר 1983
השבלול הדברן: 10 בפברואר 1984
Pragensia, Vox Clamantis פראגנסיה, קול קורא: 20 בדצמבר 1984
Orbis pictus - העולם המאויר: 11 בספטמבר 1986
ויויסקציה: 3 במרץ 1987
אודיסאוס: 10 בספטמבר 1987
מינוטאור: 15 בפברואר 1990
מחזה על חליל הקסם: 11 בספטמבר 1992
אודיסאוס (גרסת הבמה החדשה): 6 באפריל 1993
קזנובה: 9 בפברואר 1995
חידות: 14 בדצמבר 1996
המלכודת: 17 בספטמבר 1999
גרפיטי: 17 בדצמבר 2001
ארגונאוטים: 8 באוגוסט 2004
Rendez-vous: 2 באוגוסט 2005
קוקטייל 008: 10 באוקטובר 2008
האגדות של פראג הקסומה: 3 במרץ 2011
קוקטייל 012 - המיטב: 1 במרץ 2012
כפי שאני רואה: 14 בפברואר 2013
אנטיקודים: 21 במרץ 2013
התנועה האנושית: 6 בפברואר 2014
המסעות היוצאים מן הכלל של ז'ול ורן: 19 בפברואר 2015
הנסיך הקטן: 1 באפריל 2016
קובייה: 23 במרץ 2017
הגן: 20 בדצמבר 2018
בתיאבון !Bon Appétit: 10 בספטמבר 2020
לקריאה נוספת

אביבה לורי - התענוגות של פראג, ההוצאה לאור אריה ניר, כפר סבא, 2001 עמ' 139
Jan Dvořak - A-Z Prague Culture Guide, Prague Scene 1994
2010, Chris Salter Entangled: Technology and the Transformation of Performance MIT Press
Ezra Schabas Jan Rubes: A Man of Many Talents The Dundurn Group ,Toronto 2007
הערות שוליים

↑  א.לורי עמ' 139, 2001
| --- | --- |
בקרת זהויות :  NKC: kn20050412025  VIAF: 234809066   WorldCat (עם VIAF): 234809066
לי-אן פינוק

| --- | --- |

 לידה:  4 באוקטובר 1991 (בת 33) היי וייקומב, הממלכה המאוחדת 
 שם לידה:  Leigh-Anne Pinnock 
 מוקד פעילות:  הממלכה המאוחדת 
 תקופת הפעילות:  מ-2011 
 מקום לימודים:  Sir William Ramsay School, בית הספר למשחק של סילביה יאנג 
 סוגה:  מוזיקת פופ, רית'ם אנד בלוז, דאנס 
 שפה מועדפת:  אנגלית בריטית, אנגלית 
 חברת תקליטים:  וורנר מיוזיק גרופ 
 בן או בת זוג:  אנדרה גריי (דצמבר 2016–?) 
 פרופיל ב-IMDb
 
לי-אן פינוק (באנגלית: Leigh-Anne Pinnock; נולדה ב-4 באוקטובר 1991) היא זמרת בריטית, חברה בלהקת ליטל מיקס.
ביוגרפיה

לי-אן פינוק נולדה ב-4 באוקטובר 1991, וגדלה בהיי וויקומב, בקינגהמשייר. פינוק היא ממוצא ברבדי וג'מייקני. היא בתם של דבורה תורנהיל, מורה בבית הספר הקהילתי בהרלינגטון וג'ון ל. פינוק, מכונאי, שניהם הגישו בקשה לגירושין בשנת 2009. היא הצעירה מבין שלושה ילדים ואחיותיה הן סיאן-לואיז פינוק וסאירה פינוק.
ביוגרפיה > 2011–2021: ליטל מיקס

פינוק הייתה חברה בלהקת הבנות המצליחה ליטל מיקס, אשר הוקמה בשנת 2011 על ידי קלי רולנד במסגרת העונה השמינית של התוכנית הבריטית "X Factor" וזכתה בה במקום הראשון.
האודישן הראשון של פינוק באקס פקטור היה בעת ביצוע השיר "Only Girl (In the World)" מאת ריהאנה. פינוק וג'ייד ת'ירלוול נכללו בתחילה בלהקה בשם "אוריון" ופרי אדוארדס וג'סי נלסון היו חברות בלהקה אחרת בשם "פו פאס". מאוחר יותר, הן חברו יחד לקבוצה בת ארבע חברות והופיעו במתכונת זו בפני השופטים. בסופו של דבר, הלהקה הגיעה לשלבי ההופעות החיות. ב-28 באוקטובר 2011 הוכרז כי שמה החדש של הלהקה יהיה ליטל מיקס.
בשנת 2015 יצא השיר "Pretty Girls" של בריטני ספירס ואיגי אזליה. פינוק הייתה שותפה מלאה לכתיבה שלו והיא קיבלה על כך את הקרדיט. השיר התמקם בין 30 המובילים באוסטרליה, מצעד בילבורד הוט 100 וצרפת. בקנדה ובריטניה התמקם השיר במקום 16.
ביוגרפיה > 2022–הווה: קריירת סולו ואלבום בכורה

בפברואר 2022 חתמה פינוק על חוזה תקליטים עם וורנר רקורדס. ביולי 2022, היא הצטרפה ליוטיוב ולטוויטר, והחלה לפרסם טיזרים למוזיקת סולו.
באפריל 2023, היא הודיעה שהיא תוציא את ספר הזיכרונות הראשון שלה, "Believe", המתוכנן לצאת ב-26 באוקטובר 2023. ביוני הכריזה פינוק על סינגל הסולו הראשון שלה בשם "Don't Say Love", שיצא ב-16 ביוני 2023.
חיים אישיים

ב-29 באוקטובר 2020 התארסה לבן זוגה אנדרה גריי בחגיגת ארבע שנים לזוגיות שלהם. ב-16 באוגוסט 2021 נולדו לזוג תאומים. ביוני 2023 הזוג התחתן.
דיסקוגרפיה > מיני-אלבומים

2024: No Hard Feelings
הערות שוליים

↑  Leigh-Anne Pinnock - 4th October, Capital (באנגלית)
↑  High Wycombe-born pop star looks set to top album charts for first time with Little Mix, Bucks Free Press (באנגלית)
↑  Little Mix want to make their mark, gulfnews.com (באנגלית)
↑  X Factor finalists Rhythmix in legal trouble with charity over name, Metro, ‏2011-10-06 (באנגלית)
↑  X Factor: Tulisa Planning Duet With Little Mix? | MTV UK, www.mtv.co.uk (באנגלית)
↑  X Factor girl band Rhythmix are renamed Little Mix, BBC Newsbeat, ‏2011-10-28 (באנגלית)
↑  Halliday, Josh (2011-11-09). "X Factor: Simon Cowell drops attempt to trademark Rhythmix". The Guardian (באנגלית בריטית). ISSN 0261-3077. נבדק ב-2020-10-07.
↑  Simon Cowell donates money to Rhythmix charity - celebrity news & gossip (Glamour.com UK), web.archive.org, ‏2012-06-01
↑  Britney Spears (Ft. Iggy Azalea) – Pretty Girls (באנגלית), נבדק ב-2020-10-07
↑  Aswad, Jem (12 במרץ 2021). "Music Industry Moves: Danny Strick Joins CMNTY Culture as Senior Advisor; Little Mix Singer Signs With TaP". Variety (באנגלית אמריקאית). נבדק ב-11 באפריל 2023. {{cite web}}:  (עזרה)
↑  "Little Mix's Leigh-Anne Pinnock teases 'exciting' solo plans". www.officialcharts.com (באנגלית). נבדק ב-20 ביולי 2022. {{cite web}}:  (עזרה)
↑  "Little Mix star Leigh-Anne Pinnock announces memoir Believe". The Independent (באנגלית). 17 באפריל 2023. נבדק ב-17 באפריל 2023. {{cite web}}:  (עזרה)
↑  Denis, Kyle (6 ביוני 2023). "Little Mix's Leigh-Anne Pinnock Announces Debut Solo Single 'DSL'". Billboard. נבדק ב-7 ביוני 2023. {{cite web}}:  (עזרה)
↑  https://www.facebook.com/peoplemag, Little Mix's Leigh-Anne Pinnock Marries Soccer Star Andre Gray, Peoplemag (באנגלית)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
| --- | --- |
בקרת זהויות :  MusicBrainz: 7ca99f66-9cb3-4e2c-acfc-d66e9f7b67f4
ליסודוס

| ליסודוס |
| --- | --- |

תקופה
טריאס תחתון - קרטיקון תחתון
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: היבודונטים
משפחה:: Lonchidiidae
סוג:: ליסודוס
שם מדעי
 Lissodus ‏Brough, 1935

ליסודוס (שם מדעי: Lissodus) הוא סוג של כריש נכחד מהסדרה הנכחדת היבודונטים אשר חי בעידן המזוזואיקון בין תחילת הטריאס לסוף הקרטיקון. הוא היה קרוב לסוג היבודוס. המאובנים שלו התגלו ב-1935 והתגלו ממנו מספר מינים אשר חיו בדרום אפריקה, מערב אוסטרליה, בחלק מאירואסיה ובאמריקה הצפונית, שם חי לצד הים הפנימי המערבי.
כריש זה היה חי במים מתוקים, דבר היודעים ממבנה הסלעים בהם אותר והוא הגיע לאורך של 16 ס"מ בלבד. מבנה שיניו השטוחות והחזקות נועד לעזור לו לפצח צדפות שהוא מצא בקרקעית האגמים והנהרות. הוא היה איטי יחסית וחי בצמוד לקרקעית.
בדומה למרבית דגי הסחוס השרידים היחידים שידועים ממנו הם מבנה שיניו. שיניים אלה היו שייכות לבני משפחה שנכחדה לפני זמן רב מבלי להתיר שרידים חיים.
בתרבות

הליסודוס הופיע בסדרה פלאווורלד.
לי-אלין בייקר

| --- | --- |

בייקר בבכורת הסרט שיער ביום רע, פברואר 2015
 לידה:  13 במרץ 1972 (בת 52) מוריי, קנטקי ארצות הברית
 מדינה:  ארצות הברית 
 תקופת הפעילות:  מ-1994
 עיסוק:  שחקנית, מדבבת
 מקום לימודים:  בית ספר לאמנויות הבמה של אוניברסיטת דרום קליפורניה 
 מספר צאצאים:  2 
 לי-אלין בייקר, בטוויטר
 פרופיל ב-IMDb
 
לי-אלין בייקר (באנגלית: Leigh-Allyn Baker, נולדה ב-13 במרץ 1972) היא שחקנית ומדבבת אמריקאית. היא ידועה בעיקר בתפקידיה המשניים בסדרות "מכושפות" ו-"ויל וגרייס", בתפקידיה הראשיים בסדרות "גוד לאק צ'ארלי" ו-"חברים בחווה" ובסרט הטלוויזיה "שיער ביום רע".
חיים אישיים

בייקר נולדה ב-13 במרץ 1972 וחייה בילדותה במוריי, קנטקי. היא נשואה למנהל בידור, קית' ג'יימס קאופמן. לזוג שני בנים, גריפין שנולד ב-2009 ובייקר ג'יימס שנולד ב-2012.
פילמוגרפיה > סרטים

| שנה | סרט | דמות | הערות |
| --- | --- | --- | --- |
| 1994 | Shrunken Heads | מיצי |  |
| 1995 | Leprechaun 3 | מלצרית |  |
| 1997 | Inner Shadow | גאיקה |  |
| 1997 | Swing Blade | לאורין |  |
| 1997 | Breast Men | זקוקה להסרת שתל |  |
| 1999 | A Wake in Providence | קוני |  |
| 2000 | גבר מרושע מאוד | מארי |  |
| 2011 | גוד לאק צ'ארלי - הסרט | איימי דנקן | סרט טלוויזיה |
| 2015 | שיער ביום רע | ליז | סרט טלוויזיה |
| 2016 | פראים קטנים | ג'קי | ישיר לווידאו |
| 2016 | Wish for Christmas | אליזבת' מקלרן | ישיר לווידאו |
| 2017 | Take Two for Faith | ונסה |  |
| 2017 | Camp Cool Kids | טארין |  |
| 2018 | מחליקים | לאה סינגר |  |
| 2019 | משמר מאליבו | אמא של דילן |  |
פילמוגרפיה > משחק בסדרות טלוויזיה

| שנה | סדרה | דמות | הערות |
| --- | --- | --- | --- |
| 1996 | Almost Perfect | גינה | פרק אחד |
| 1996 | The Last Frontier | ג'וי גרפילד | 2 פרקים |
| 1997 | Fired Up | ג'נט | פרק אחד |
| 1998-2006 | ויל וגרייס | אלן | דמות משנה, 19 פרקים |
| 1998-1999 | מכושפות | האנה ובסטר | דמות משנה, 5 פרקים |
| 1999 | Family Law | לורי כריגלו | פרק אחד |
| 2000 | מהדורה מוקדמת | קייט או'רורק | פרק אחד |
| 2001 | The Geena Davis Show | מיס סוזי | פרק אחד |
| 2002 | Yes, Dear | סטייסי | פרק אחד |
| 2003 | מופע שנות ה-70 | השוטרת דבי | פרק אחד |
| 2005 | לאס וגאס | צ'רלן | פרק אחד |
| 2005 | בוסטון ליגל | פרני האבר | פרק אחד |
| 2006 | האוס | קלייר | פרק אחד |
| 2006 | מלך השכונה | ג'סיקה | פרק אחד |
| 2007 | In Case of Emergency | מאורין | דמות משנה, 5 פרקים |
| 2007 | קוראים לי ארל | ניקול מוזס | פרק אחד |
| 2008-2009 | האנה מונטנה | מיקי | 2 פרקים |
| 2008 | 12 Miles of Bad Road | מרילין הרטסונג | 6 פרקים |
| 2010-2014 | גוד לאק צ'ארלי | איימי דנקן | דמות ראשית |
| 2011 | לגמרי במקרה! | עצמה | פרק אחד |
| 2014 | דוג בלוג | צ'רי | פרק אחד |
| 2019 | משמר מאליבו: הסדרה | אמא של דילן | דמות משנה |
פילמוגרפיה > דיבוב בטלוויזיה

| שנה | סדרה | דמות | הערות |
| --- | --- | --- | --- |
| 2006 | אבא אמריקאי | מרג'י | פרק אחד |
| 2007-2011 | חברים בחווה | אבי, אטה ודמויות שונות |  |
| 2011 | הפינגווינים ממדגסקר | בלה בון בואנו, אישה | פרק אחד |
| 2011-2016 | ג'ייק והפיראטים מארץ לעולם לא | המלכה קורלי |  |
| 2014-2016 | חבורת 7ג' | המלכה עונג |  |
פילמוגרפיה > דיבוב במשחקי וידאו

| שנה | סדרה | דמות |
| --- | --- | --- |
| 2000 | Star Trek: Voyager – Elite Force | Crewman Juliet Jurot |
| 2002 | Command & Conquer: Renegade | סידני מוביוס |
| 2003 | Star Trek: Elite Force II | Ensign Juliet Jurot |
| 2003 | Fatal Frame II: Crimson Butterfly | מיאקו סודו ודמויות שונות |
| 2004 | X-Men Legends | ג'ין גריי |
| 2004 | EverQuest II | מרצ'נט ודמויות שונות |
| 2005 | X-Men Legends II: Rise of Apocalypse | ג'ין גריי |
| 2005 | חוק וסדר: כוונה פלילית | לורה דוגלס, קרולין היגינס, חנה פריטצ'רד, סוזיין סטוקס ואנדראה וורן |
| 2006 | Agatha Christie: Murder on the Orient Express | הרוזנת אנדרניי ומארי דבנהאם |
| 2007 | God of War II | Lahkesis |
| 2007 | Mass Effect | קולות שונים |
| 2008 | The Hardy Boys: The Hidden Theft | לורה הרדי |
| 2008 | Gears of War 2 | טייסת KR‏ #2, חובשת #1, נהגת קנטאור #1 |
| 2009 | ג'י. איי. ג'ו כוח המחץ | סקרלט |
| 2009 | Halo Wars | קולות שונים |
| 2011 | Star Wars: The Old Republic | קולות שונים |
| 2012 | The Secret World | מאדאם רוג'ט וקולות שונים |
| 2013 | Lightning Returns: Final Fantasy XIII | קולות שונים |
הערות שוליים

↑  "Interview with Leigh-Allyn Baker
↑  "Leigh-Allyn Baker Welcomes Son Baker James – Moms & Babies – Moms & Babies - People.com". Celebritybabies.people.com. 2012-09-21. נבדק ב-2013-03-24.
↑  "'The 7D' Report for July 7 Disney XD Premiere". Animation Magazine. 25 באפריל 2014. נבדק ב-16 ביוני 2014. {{cite news}}:  (עזרה)

DisneyChannelPR (3 באפריל 2014). "Kelly Osbourne joins the cast of Disney's The 7D, a contemporary, comedic take on the seven dwarfs, premiering this summer" (הודעה לעיתונות). אורכב מ-המקור ב-17 בדצמבר 2014. {{cite press release}}:  (עזרה)
↑  "Cat on a Hot Grim Roof". The 7D. Episode 17b. Closing credits.
↑  "Gears of War 2 Credits". Microsoft Game Studios. נבדק ב-2014-09-03.
| --- | --- |
בקרת זהויות :  LCCN: no2015013030  VIAF: 313502588   WorldCat (עם VIAF): 313502588
לואי העשירי, מלך צרפת

לואי העשירי, מלך צרפת (בצרפתית: Louis X; ‏4 באוקטובר 1289 – 5 ביוני 1316) היה מלך צרפת משנת 1314 עד שנת 1316, היה בן השושלת הקאפטינגית.
חייו

לואי נולד בפריז לפיליפ הרביעי, מלך צרפת, ולז'אן הראשונה, מלכת נווארה. עם מות אביו ב-1314, הוא הפך למלך צרפת. הוכתר בריימס באוגוסט 1315. הוא הוכתר זה מכבר גם כמלך נווארה עם מות אמו ב-2 באפריל 1305. ב-2 בספטמבר 1305 נישא למרגריט מבורגונדי, ונולדה להם בת בשם ז'אן (20 בינואר 1312 - 6 באוקטובר 1349). אשתו, מרגריט נתפסה בניאוף ביחד עם אשת אחיו הצעיר של לואי, שארל ועקב כך היא נכלאה, ואחר כך מתה, בבית המלכותי בגאלארד. ב-13 באוגוסט 1315 הוא נשא את קלמנס מאנז'ו (1293 - 1328), בתם של שארל מרטל מאנז'ו ואחותו של קארוי הראשון, מלך הונגריה. שלטונו של לואי העשירי היה קצר והתאפיין במאבק באצילי הממלכה. ב-1315 הרשה ליהודים שגורשו מצרפת ב-1306 לחזור לממלכה.
לואי מת בבוינסן, ואל-דה-מארנה. הוא נקבר עם אשתו השנייה בבזיליקת סן-דני. בעת מותו של לואי הייתה אשתו קלמנס בהריון, וכך לא ניתן היה לדעת מיהו יורשו של לואי כמלך צרפת עד הולדת הילד. אם יהיה הילד זכר הוא יירש את הממלכה. אם תיוולד נקבה אחיו של לואי, פיליפ, יירש את הממלכה. אחיו של לואי, פיליפ, רוזן אנז'ו, שימש כעוצר הממלכה עד הולדת הילד. לבסוף הסתבר שהילד הוא זכר. לכן בנו של לואי, ז'אן הראשון, ירש את הממלכה, אך הוא נפטר כעבור חמישה ימים, והכתר עבר לאחיו רוזן אנז'ו.
ילדיו > מנישואיו למרגריט מבורגונדי

ז'אן השנייה, מלכת נווארה (20 בינואר 1312 - 6 באוקטובר 1349)
ילדיו > מנישואיו לקלמנס מאנז'ו

ז'אן הראשון (15 בנובמבר 1316 - 20 בנובמבר 1316)
לקרימה כריסטי

| --- | --- |

 סוג:  יין 
 מוצא:  נאפולי 
 
לקרימה כריסטי (באיטלקית: Lacryma Christi; מילולית: "דמעתו של הצלוב") הוא יין נאפוליטני מפורסם.
היין מיוצר מענבים הגדלים על הקרקע הבזלתית של מורדות הר הגעש וזוב במחוז קמפניה שבדרום איטליה.
יין הלקרימה הלבן מיוצר בעיקר מהזנים ורדקה (אנ') וקודה די וולפה (אנ'), אך יש בו גם כמויות קטנות של פאלאנגינה (אנ') וקאפרטונה (אנ'). יין הלקרימה האדום מיוצר מענבי פיידירוסו (אנ') ושאשינוזו (אנ').
היין זכה לדירוגים גבוהים במיוחד (90 נקודות ומעלה) במבחני פארקר (The Wine Advocate).
בתרבות

מקור שמו של היין באגדה נוצרית, לפיה ישו השקה בדמעותיו את מדרונות הווזוב ותרם לפוריות האדמות. יוסף (טומי) לפיד ב"מדריך לפיד לאירופה" מספר על פגישה בין הברון רוטשילד למשורר היינריך היינה: רוטשילד המארח פתח בקבוק לקרימה כריסטי לבן יוקרתי לכבוד היינה, ופנה אליו: "התדע למה היין הזה נקרא "דמעתו של ישו"?" – "אני בטוח שאלוהי הנוצרים מזיל דמעה למראה שני יהודים עלובים כמונו המתענגים על יין משובח כל כך", השיב היינה.
הערות שוליים

↑  מדריך לפיד, דרום אירופה, מהדורת 1997, עמ' 29.
ערך זה הוא קצרמרבנושא איטליה ובנושא מזון. אתם מוזמנים לתרום לוויקיפדיה ו.
ליסטרין

| --- | --- |


 נתונים כלליים
 תקופת הפעילות:  1879–הווה (כ־145 שנים) 
 חברת אם:  ג'ונסון אנד ג'ונסון 
 מיקום המטה:  ניו ברנזוויק 
  
 www.listerine.com
 
ליסטרין (באנגלית: Listerine) הוא מותג של מוצרים לחיטוי הפה, שנוסד בסוף המאה ה-19. בבעלות ג'ונסון אנד ג'ונסון.
היסטוריה

בהשראת רעיונותיו של לואי פסטר, ובעקבותיו רעיונותיו של ג'וזף ליסטר שהראה בשנת 1865 כי השימוש בחומצה קרבולית יפחית באופן משמעותי את שיעורי הזיהום לאחר ניתוח, פיתח כימאי מסנט לואיס בשם ג'וזף לורנס נוסחה מבוססת אלכוהול לחיטוי כירורגי והכתיר את נוזל החיטוי שלו בשם "ליסטרין" לכבודו של ג'וזף ליסטר.
בשנים הראשונות לאחר יצירת נוזל החיטוי דשדשו המכירות ולורנס נחל כישלון כלכלי. שותף שנכנס לחברה בסוף המאה ה-19 קידם את הנוזל בקרב רופאי שיניים כטיפול אוראלי, ובשנת 1914 היה "ליסטרין" למי הפה הראשונים שנמכרו בחנויות בארצות הברית. בקמפיין שיווק אגרסיבי העלתה החברה למודעות ציבורית את נושא ריח הפה והעצימה אותו בעזרת קביעת המונח ״באשת״ (הליטוסיס, כך צוין באתר החברה), כדי לקדם את שיווק מי הפה שלה. הכנסות החברה גדלו בשבע שנים, מ-115,000 דולר ללמעלה מ-8 מיליון דולר.
בשנת 2000 נרכשה החברה בידי תאגיד פייזר, ובסוף דצמבר 2006 נמכרה היחידה בפייזר שעסקה במוצרים אלו לג'ונסון אנד ג'ונסון.
כף צפרדע

| כף צפרדע |
| --- | --- |
 
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף הצפרדע
משפחות
 בוציציים  כף צפרדע  לופיים  נהרוניתיים  Aponogetonaceae  Cymodoceaceae  Hydrocharitaceae  Juncaginaceae  Limnocharitaceae  Posidoniaceae  Ruppiaceae  Scheuchzeriaceae  Tofieldiaceae  Zosteraceae
שם מדעי
 Alismatales ‏ברכטולד ופרסל, 1820
בוציץ סוככני
כף הצפרדע (שם מדעי: Alismatales) היא סדרה של צמחים חד־פסיגיים, השייכת למערכת בעלי הפרחים. הסדרה מונה כ־165 סוגים של צמחים ב־14 משפחות הפזורים בכל רחבי העולם. רוב המשפחות הן של צמחים עשבוניים ולא בשרניים ובעלות זיקה לסביבה מימית. הפרחים ברוב המשפחות מסודרים בתפרחות, ובזרעים הבשלים חסרה רקמת אגירה (אנדוספרם).
באופן מסורתי נהגו להגביל את סדרת כף הצפרדע לשלוש משפחות בלבד (כף צפרדע, בוציציים ו־Limnocharitaceae). עם זאת, כיום הסדרה הורחבה כאמור ל־14 משפחות.
משפחת הלופיים היא החשובה שבסדרה, עם מעל 2,000 מינים בכ־100 סוגים. כל שאר המשפחות אחראיות ביחד לכ־500 מינים. בצמחיית הבר בארץ מיוצגים כ־35 מינים. כל מיני כף הצפרדע הם ערכי טבע מוגנים בישראל.